

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-30869-ISAW-1/2021**

Заводни број: **351-429/2021-01**

Дана: 20.09.2021. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву, Гвозденовић Ђорђа из Раткова, улица Лоле Рибара бр. 128, за издавање решења о одобрењу извођења радова, на основу члана 8ђ., 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

 **Р Е Ш Е Њ Е**

**Одбацује се** захтев **Гвозденовић Ђорђа из Раткова**, улица Лоле Рибара бр. 128, за издавање решења о одобрењу извођења радова на уградњи унутрашње гасне инсталације-породична стамбена зграда П+0, на катастарској парцелибр. **1045/1 к.о. Ратково**, **због неиспуњености формалних услова за поступање по истом.**

 **О б р а з л о ж е њ е**

Гвозденовић Ђорђа из Раткова, улица Лоле Рибара бр. 128, преко пуномоћника, Хрњак Драгана из Оџака, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат- главна свеска 0 - израђен под бројем МП 881-21 од 10.09.2021. године, од стране „GHG inženjering“ Сомбор, Стапарски пут бр. 13 одговорно лице Жељко Беширевић, главни пројектант Жељко Беширевић, дипл.инж.маш., лиценца ИКС бр. 330 8557 04;
* Идејни пројекат – свеска 6 – пројекат машинских инсталација, израђен под бројем МП 881-21 од 10.09.2021. године, од стране „GHG inženjering“ Сомбор, Стапарски пут бр. 13 одговорно лице Жељко Беширевић, главни пројектант Жељко Беширевић, дипл.инж.маш., лиценца ИКС бр. 330 8557 04;
* Пуномоћ- овлашћење за подношење захтева;
* Решење ЈП „Србијагас“ Нови Сад, број: 06-02-1/к-1913 од 23.07.2021. године;
* Сагласност власника суседне кат.парцеле, Јанковић Славице и Вајагић Драгице из Раткова;
* Сагласност сувласника, Гвозденовић Николе из Раткова;
* Катастарско топографски план;
* Копија плана катастарске парцеле 1045/1 к.о. Ратково;
* Препис листа непокретности бр. 2231 к.о. Ратково и
* Доказ о уплати прописаних такси и накнада за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**Увидом у поднети захтев утврђено је да није поднето пуномоћје за подношење захтева.**

Како захтев садржи горе наведени недостатак, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се изјавити приговор Општинском већу општине Оџаци у року од три дана од дана достављања решења кроз Централни информациони систем за електронско поступање у оквиру обједињене процедуре.

Обрадио:

дипл.правник Светлана Јовановић

Руководилац Одељења,

дипл.инж.грађ., Татјана Стаменковић